section_heading: Pozadina i snimanje
paragraph_text: U to se vrijeme Bush počela baviti i plesom jer je njime htjela uprizoriti pjesme, a naknadno je na uratku zasluge pripisala i svojem učitelju plesa, Lindsayu Kempu. Pjesmu "Moving" nadahnuo je upravo on. Nakon što je snimanje bilo dovršeno, diskografska je kuća počela raditi na Bushinu imidžu i razmišljala je o tome kako će ju reklamirati. To je dovelo do neslaganja s Bush oko jedne fotografije za omot prvog singla na kojoj su se isticale njezine grudi. Izdavač je prvotno kao prvi singl želio objaviti pjesmu "James and the Cold Gun", ali sama je Bush inzistirala na tome da prvi singl mora biti "Wuthering Heights". Diskografska je kuća popustila i singl je trebao biti objavljen u studenom 1977. godine. Međutim, zbog nesuglasica oko omota, singl je povučen i objava je odgođena do 1978. godine. Pjesma je postigla velik uspjeh i u ožujku 1978. pojavila se na prvom mjestu britanske ljestvice singlova.<ref> Taj je singl ostao na vrhu te ljestvice četiri tjedna, postao je jedna od najprodavanijih pjesama te godine i označio je prvi put da je vlastita pjesma neke kantautorice došla na vrh ljestvice.<ref>